FCI Levadia pidas täna Premium liiga 33. vooru mängu, kui kodumurul jäädi minimaalselt 1:2 alla Paide Linnameeskonnale.
#000001
Klubi 24. sünnipäeval oli A. Le Coq Arenale kogunenud 749 pealtvaatajat, mis tõstis meid hetkeseisuga ka kõrgeima publikuarvuga Premium liiga tiimiks! Tänavu on meie kodumänge külastanud kokku 8393 pealtvaatajat, keskmine publikuarv seega 494.
#000002
Kui avapoolaeg vooru keskses kohtumises möödus väravateta, siis teise kolmveerandtunni algul asusid külalised Paidest kohtumist juhtima, kui 51. minutil tegi skoori Mechini Gomis. 74. minutil oli meil sellele aga vastus olemas, kui palli saatis võrku Liliu – 1:1!
#000003
Kuigi seejärel omasid Levadia mehed veel mitmeid häid väravavõimalusi, jäi viimane sõna ikkagi Paidele, kui 90+1. minutil oli täpne Kristofer Piht. 2:1 seisul ka kohtumine lõppes, mis tähendas, et Paide tõusis 61 punktiga Premium liiga 3. kohale. Levadia jätkab 75 silmaga 2. tabelireal.
#000004
Järgmise liigamängu peame 29. oktoobril kell 17:00, kui võõrsil läheme vastamisi Pärnu Vaprusega. Hooaja viimane kodumäng leiab aga aset 5. novembril kell 19:30, kui A. Le Coq Arenal võõrustame Narva Transi.
#000005
Laupäeval, 23. septembril, alistas Levadia oma kodumurul A. Le Coq Arenal külla sõitnud FC Kuressaare skooriga 4-0. Kõik neli väravat lõid erinevad mängumehed. Premium liigas algas viimane ring ning iga libastumine võib maksta kulla hinda. Küll aga ei libastunud FCI Levadia võistkond Kuressaare vastu, kui neid kostitati nelja väravaga. Võit viis meeskonna tagasi tabelit juhtima ... Levadia alistas Kuressaare 4-0 ning tõusis taas tabeli tippu
#000012